A BIZOTTSÁG 453/2002/EK RENDELETE

(2002. március 13.)

az egyes gyümölcs- és zöldségfélékre vonatkozó Kombinált Nómenklatúra-kódok tekintetében a 2201/96/EK tanácsi rendelet, valamint az 1799/2001/EK, a 2125/95/EK és a 3223/94/EK bizottsági rendelet kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel1 módosított, a mezőgazdasági termékekre használt Közös Vámtarifa Nómenklatúra kiigazítására vonatkozó eljárásról szóló, 1979. február 5-i 234/79/EGK tanácsi rendeletre2 és különösen annak 2. cikke (1) bekezdésére,

mivel:

(1) A vám- és statisztikai nómenklatúráról, valamint a Közös Vámtarifáról szóló 2658/87/EGK rendelet I. mellékletének módosításáról szóló, 2001. augusztus 6-i 2031/2001/EK bizottsági rendelet3 egyes gyümölcs- és zöldségfélék, valamint a feldolgozott gyümölcs- és zöldségtermékek tekintetében módosította a Kombinált Nómenklatúrát.

(2) Ezért a következőket ki kell igazítani:

- a legutóbb az 1239/2001/EK rendelettel4 módosított, a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendelet5 1. cikkének (2) bekezdésében található táblázat,

- a citrusfélék forgalmazási előírásainak megállapításáról szóló, 2001. szeptember 12-i 1799/2001/EK bizottsági rendelet6 1. cikke,

- a legutóbb a 2541/2001/EK rendelettel7 módosított, a tartósított gombára vonatkozó vámkontingensek megnyitásáról és kezeléséről szóló, 1995. szeptember 6-i 2125/95/EK bizottsági rendelet8 1. cikkének (1) és (2) bekezdése,

- a legutóbb a 807/2000/EK rendelettel9 módosított, a gyümölcs- és zöldségfélék behozatalára vonatkozó intézkedések alkalmazásának részletes szabályairól szóló, 1994. december 21-i 3223/94/EK bizottsági rendelet10 mellékletében található táblázat.

(3) A fenti kiigazítások a 2031/2001/EK rendelettel egy időben lépnek hatályba.

(4) Az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság, valamint a Feldolgozottgyümölcs- és Feldolgozottzöldség-piaci Irányítóbizottság együttes ülésének véleményével,

ELFOGADTA EZT A RENDELETET:

1. cikk

A 2201/96/EK rendelet 1. cikkének (2) bekezdésében található táblázatban az

"ex 0812 Gyümölcs és héjas gyümölcs ideiglenesen tartósítva (pl. kéndioxidgázzal, sós lében, kénes vízben vagy más tartósító oldatban), de közvetlen fogyasztásra nem alkalmas állapotban, kivéve az ex 0812 90 95 alszám alá tartozó, ideiglenesen tartósított banánt"

szöveg helyébe a következő szöveg lép:

"ex 0812 Gyümölcs és héjas gyümölcs ideiglenesen tartósítva (pl. kéndioxidgázzal, sós lében, kénes vízben vagy más tartósító oldatban), de közvetlen fogyasztásra nem alkalmas állapotban, kivéve az ex 0812 90 95 alszám alá tartozó, ideiglenesen tartósított banánt",

és az

"ex 2009 Gyümölcslé (a 2009 60 alszám alá tartozó szőlőlé és szőlőmust, valamint a 2009 80 alszám alá tartozó banánlé kivételével) és zöldséglé, nem erjesztve, alkohol hozzáadása nélkül, cukor vagy más édesítőanyag hozzáadásával is"

szöveg helyébe a következő szöveg lép:

"ex 2009 Gyümölcslé (a 2009 61 és a 2009 69 alszám alá tartozó szőlőlé és szőlőmust, valamint a 2009 80 alszám alá tartozó banánlé kivételével) és zöldséglé, nem erjesztve, alkohol hozzáadása nélkül, cukor vagy más édesítőanyag hozzáadásával is".

2. cikk

Az 1799/2001/EK rendelet 1. cikkében:

"- a 0805 30 10 KN-kód alá tartozó citromok"

szöveg helyébe a következő szöveg lép:

"- a 0805 50 10 KN-kód alá tartozó citromok (Citrus limon, Citrus limonum)."

3. cikk

A 2125/95/EK rendelet 1. cikke helyébe a következő rendelkezés lép:

"1. cikk

(1) Az I. mellékletben bemutatott, a 0711 51 00, 2003 10 20 és 2003 10 30 KN-kód alá tartozó, az Agaricus nemzetségből származó tartósított gomba esetében a vámkontingenseket az e rendeletben megállapított feltételektől függően nyitják meg.

(2) Az alkalmazandó értékvám-tétel 12 % a 0711 51 00 KN-kód alá tartozó termékek esetében (sorozatszám 09.4062) és 23 % a 2003 10 20 és 2003 10 30 KN-kód alá tartozó termékek esetében (sorozatszám 09.4063). Azonban egységes 8,4 %-os rátát kell alkalmazni a Bulgáriából (sorozatszám 09.4725) vagy Romániából (sorozatszám 09.4726) származó fenti termékek esetében."

4. cikk

A 3223/94/EK rendelet melléklete helyébe a következő rendelkezés lép:

"MELLÉKLET

A Kombinált Nómenklatúra értelmezésére vonatkozó szabályok sérelme nélkül, a termékek megnevezése csak tájékoztató jellegűnek tekintendő. E melléklet alkalmazásában az e rendeletben előírt rendelkezések hatályát az e rendelet legutolsó módosításának idejében létező KN-kódok hatálya határozza meg. Ha a KN-kód előtt "ex" jelenik meg, a kiegészítő vámok hatályát mind a KN-kód és a termék megnevezésének hatálya, mind a megfelelő alkalmazási időszak határozza meg.

A. RÉSZ

KN-kód Megnevezés Alkalmazási időszak

ex 0702 00 00 Paradicsom január 1-jétől december 31-ig

ex 0707 00 05 Uborka1 január 1-jétől december 31-ig

ex 0709 10 00 Articsóka november 1-jétől június 30-ig

0709 90 70 Cukkíni január 1-jétől december 31-ig

ex 0805 10 10 ex 0805 10 30 ex 0805 10 50 Édes narancs, friss december 1-jétől május 31-ig

ex 0805 20 10 Klementin november 1-jétől február végéig

ex 0805 20 30 ex 0805 20 50 ex 0805 20 70 ex 0805 20 90 Mandarin (beleértve a tangerint és a satsumát is); wilking és hasonló citrushibridek november 1-jétől február végéig

ex 0805 50 10 Citrom (Citrus limon, Citrus limonum) június 1-jétől május 31-ig

ex 0806 10 10 Csemegeszőlő július 21-től november 20-ig

ex 0808 10 20 ex 0808 10 50 ex 0808 10 90 Alma július 1-jétől június 30-ig

ex 0808 20 50 Körte július 1-jétől április 30-ig

ex 0809 10 00 Sárgabarack június 1-jétől július 31-ig

ex 0809 20 95 Cseresznye, a meggyen kívül május 21-től augusztus 10-ig

ex 0809 30 10 ex 0809 30 90 Őszibarack, beleértve a nektarint június 11-től szeptember 30-ig

ex 0809 40 05 Szilva június 11-től szeptember 30-ig

1 Az e melléklet B. részében említett uborkán kívül.

B. RÉSZ

KN-kód Megnevezés Alkalmazási időszak

ex 0707 00 05 Feldolgozásra szánt uborka május 1-jétől október 31-ig

ex 0809 20 05 Meggy (Prunus cerasus) május 21-től augusztus 10-ig"

5. cikk

Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.

Ezt a rendeletet 2002. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2002. március 13-én.

a Bizottság részéről

Franz FISCHLER

a Bizottság tagja

1 HL L 349., 1994.12.31., 105. o.

2 HL L 34., 1979.2.9., 2. o.

3 HL L 279., 2001.10.23., 1. o.

4 HL L 171., 2001.6.26., 1. o.

5 HL L 297., 1996.11.21., 29. o.

6 HL L 244., 2001.9.14., 12. o.

7 HL L 341., 2001.12.22., 80. o.

8 HL L 212., 1995.9.7., 16. o.

9 HL L 97., 2000.4.19., 6. o.

10 HL L 337., 1994.12.24., 66. o.